میٲنِس بے پرواے یاوَن رایس چھَنہٕ میٲنۍ ماے ۔ بہٕ زایس پننہ مرضی بغٲر ، یِتھ پٲٹھۍ پرٮ۪تھ کانہہ دُنیا ہس چھُ یِوان ہرگاہے مے پانس تام آسہ ہا ، بہٕ یِمہٕ ہا نہٕ یَتھ دۅکھل دُنیاہس منز میانہ زٮ۪نہٕ گوو میانٮ۪ن انگن ٲشناوَن دَم تہٕ شرم ،افسوس بہٕ کتھ کِژ آیَس تہٕ کیازِ زایس۔ بہرحال بہٕ آیس رحمہٕ کہ مارٕ متہ رَچھنہٕ ۔ خداین دِژٕم کھسہٕ وٕنۍ جوٲنی۔ واریا سِتم تہٕ صدم ژٲلِم پنٕنۍ در دِل مٲج روٗزٕم دایس۔ رَنُن پاکہٕ وُن ہیچھ نٲونس ، اَماپوز کانہہ کسب کار ہیوچھمنہٕ ۔ میٲنِس حُسنہٕ سرمایس کٔرشرمہ تہٕ حیہ ہن رٲچھ۔ صبرٕ کِس قلایس تہٕ شرمہ ہٕندِس سایباس تَل ر وچھُم پنُن حُسنہٕ سرمایہ، محفوٗظ تھووُم۔ انگو ٲشناوَو پُشرٲوٕس کس تام وۅپر مردس۔ میٲنۍ مرضی کٔرنہٕ کٲنسہ معلوٗم۔ مے کور تی منظوٗر۔ کُنہ تہ نیایَس دِژٕم نہٕ تَن" ۔ مہجورنِس اَمہ وژنہٕ کِس گۅڈنکِس حِصس منزچھے پٔزۍپٲٹھۍ سۅے صوٗرتِ حال نظماونہٕ آمٕژ یۅسہٕ وٲنسہ وادَوپٮ۪ٹھ کٲشرٮ۪ن کورٮ۪ن ہُندلون بنے مٕژ ٲس تہٕ وُنہ تہ چھے قٲیم۔ کو ر چھے زٮ۪وان۔ مٲلِس ماجہ چھے دِلَس گراے لگان۔ تعلیم تربیت دِنہٕ ورٲے چھِس کینژَن ؤرۍین رَچھان۔ لاوِ جوٲنی منزٕے چھِن کٲنسہ پُشراوان تہٕ بَس ۔ یہ ِ چھے د ویم کتھ زِوۅنۍ چھے اَتھ صوٗرتِ حالس منز تبدیلی یِنہٕ لٔجمٕژ۔